**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO**

2020 m. sausio 28 d. Nr. 34-249

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos kelių įstatymo 6 straipsnio 4 dalimi, Lazdijų rajono savivaldybės taryba

n u s p r e n d ž i a:

1. Patvirtinti Lazdijų rajono savivaldybės vietinės reikšmės kelių sąrašą pagal priedą.

2. Pripažinti netekusiu galios Lazdijų rajono savivaldybės tarybos 2019 m. sausio 31 d. sprendimą Nr. [5TS-1551](https://teisineinformacija.lt/lazdijai/Default.aspx?Id=3&DocId=50669) „Dėl Lazdijų rajono savivaldybės vietinės reikšmės kelių sąrašo patvirtinimo“.

3. Pripažinti netekusiu galios Lazdijų rajono savivaldybės tarybos 2005 m. gruodžio 22 d. sprendimą Nr. [5TS-1051](https://teisineinformacija.lt/lazdijai/Default.aspx?Id=3&DocId=3342) „Dėl rajono savivaldybės tarybos 1996 m. lapkričio 22 d. sprendimo Nr. 300 pripažinimo netekusiu galios“.

Savivaldybės merė Ausma Miškinienė

Virginijus Blažauskas, tel. (8 318) 66 141

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2020-01-17

Lazdijų rajono savivaldybės tarybos sprendimo „Dėl Lazdijų rajono savivaldybės vietinės reikšmės kelių sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos kelių įstatymo 6 straipsnio 4 dalimi.

Šio projekto tikslas – papildyti ir patvirtinti Lazdijų rajono savivaldybės vietinės reikšmės kelių sąrašą.

Vadovaujantis Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, Lietuvos automobilių kelių direkcijai prie Susisiekimo ministerijos pateikėme prašymus dėl Kelių priežiūros ir plėtros programos rezervo lėšų skyrimo sodininkų bendrijų teritorijoje esančių kelių asfaltavimo darbams atlikti.

Norint gauti finansavimą, šie keliai turi būti įtraukti į Lazdijų r. sav. vietinės reikšmės kelių sąrašą, suteikti jiems numeriai, pavadinimai, nurodyti kelių ilgiai. Vienas iš kriterijų skirstant lėšas savivaldybėms yra kelių ilgis. Atsižvelgiant į sodų bendrijų pirmininkų siūlymus, prašymai pateikti šiems sodų bendrijų teritorijoje esantiems keliams finansuoti:

|  |  |  |  |  |
| --- | --- | --- | --- | --- |
| 1 | LZ1274 | 0,415 km | Sodininkų bendrijos „Svarainis“, Svarainio 1-oji g. | Lazdijų r. sav., Veisiejų sen., Kailinių k. |
| 2 | LZ0094 | 0,500 km | Sodininkų bendrijos „Galstas“, Galsto g. | esanti Lazdijų r. sav., Lazdijų sen., Jurčiūnų k. |
| 3 | LZ0095 | 0,130 km | Sodininkų bendrijos „Galstas“, Ežero g. | Lazdijų r. sav., Lazdijų sen., Jurčiūnų k. |
| 4 | LZ0096 | 0,990 km | Sodininkų bendrijos „Baltasis“, Baltajo g. | Lazdijų r. sav., Lazdijų sen., Lazdijų k. |
| 5 | LZ0097 | 0,995 km | Sodininkų bendrijos „Baltasis“, Žiedo g. | Lazdijų r. sav., Lazdijų sen., Lazdijų k |
| 6 | LZ0098 | 0,250 km | Sodininkų bendrijos „Baltasis“, Lankų g. | Lazdijų r. sav., Lazdijų sen., Lazdijų k. |
| 7 | LZ0099 | 0,200 km | Sodininkų bendrijos „Krantai“, Krantų g. | Lazdijų r. sav., Lazdijų sen., Lazdijų k. |

Taip pat į kelių sąrašą įtraukti: 0,304 km ilgio kelią Nr. LZ1167 – Kelias 2523–Metelių regioninis parkas.

Šio kelio asfaltavimui iš Kelių priežiūros ir plėtros programos finansavimą buvo gavęs Metelių regioninis parkas, kuris atliko darbus. Kelias yra įtrauktas į buhalterinę apskaitą, todėl reikia įtraukti jį ir į kelių sąrašą.

2. 0,730 km ilgio kelią Nr. LZ0522 (Privažiuojamasis kelias prie sodybų Dervinių k.).

Kelias jungia valstybinės reikšmės kelią Nr. 134 Leipalingis–Lazdijai–Kalvarija su Dervinių k., Būdviečio sen. Šalia kelio išsidėstę sodybos, kuriose gyvena šeimos su mažamečiais vaikais, važinėja mokyklinis autobusas. Įtraukus šį kelią į sąrašą, rajono savivaldybė galės jo būtiniausiems priežiūros darbams (greideriavimui, išdaužų, provėžų, išplovų užtaisymui ir pan.) skirti Kelių priežiūros ir plėtros programos lėšų.

3. 0,059 km ilgio kelią Nr. LZ9261 (privažiavimas nuo Lazdijų m. Kauno g.)

Šis kelias yra privažiavimas prie Lazdijų mokyklos darželio „Kregždutė“ ir daugiabučio namo (nuo Kauno g.) Šis privažiavimo kelias įregistruotas Registrų centro nekilnojamojo turto registro duomenų bazėje, todėl reikia jį įtraukti ir į kelių sąrašą.

Įtraukus šiuos kelius į kelių sąrašą, bendras vietinės reikšmės kelių ilgis sudarytų 1025,140 km.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas